[{"text_idx": "#000003", "text": "Cyhoeddais Ran 1 o\u2019r blogbost hwn yn gynharach yr wythnos hon, lle cyflwynais 5 syniad ac awgrymiad i\u2019ch helpu i wneud y gorau o Excel, ac mae\u2019r blogbost hyn yn cynnwys 5 awgrym pellach! Os ydych chi eisiau dysgu mwy am Excel, ewch i\u2019m casgliad Excel newydd yn LinkedIn Learning."}, {"text_idx": "#000004", "text": "Awgrym 6: Ychwanegu nifer o resi neu golofnau ar yr un pryd"}, {"text_idx": "#000005", "text": "Os hoffech chi ychwanegu mwy nag un rhes neu golofn ar yr un pryd bydd yr awgrym hwn yn arbed yr amser o orfod gwneud hyn fesul un."}, {"text_idx": "#000006", "text": "Amlygwch nifer y rhesi neu\u2019r colofnau yr hoffech eu hychwanegu\nCliciwch fotwm de\u2019r llygoden arnynt\nDewiswch Mewnosod o\u2019r gwymplen sy\u2019n ymddangos"}, {"text_idx": "#000007", "text": "Awgrym 7: Ychwanegu pwyntiau bwled"}, {"text_idx": "#000008", "text": "Nid yw dod o hyd i\u2019r botwm i ychwanegu\u2019r rhain mor hawdd ag y mae ar Microsoft Word ond yn ffodus mae yna gwpwl o ffyrdd i wneud hyn."}, {"text_idx": "#000010", "text": "Dewiswch y gell lle rydych chi am ychwanegu eich pwynt bwled\nMewnbynnwch ALT+7 i mewn i\u2019r gell\nDylai eich pwynt bwled ymddangos (os nad ydyw, rhowch gynnig ar opsiwn 2)"}, {"text_idx": "#000012", "text": "Ddewis y gell lle rydych chi am ychwanegu eich pwynt bwled\nMewnbynnwch =CHAR(149) i mewn i\u2019r gell (bydd hyn yn ychwanegu dim ond y pwynt bwled)"}, {"text_idx": "#000013", "text": "Awgrym 8: Hypergysylltu a\u0302 gwefan o fewn eich taenlen"}, {"text_idx": "#000014", "text": "I gysylltu a\u0302 thudalen o fewn eich taenlen:"}, {"text_idx": "#000015", "text": "Cliciwch ar y gell dan sylw ac o dan y tab Mewnosod dewiswch Dolen (neu gallwch hefyd dde-glicio ar y gell a dewis Dolen oddi yno)\nTeipiwch neu ludwch URL y wefan gan alluogi i chi fynd yn syth i\u2019r wefan honno pan fyddwch chi\u2019n dewis y gell dan sylw"}, {"text_idx": "#000016", "text": "Gellir defnyddio\u2019r awgrym hwn hefyd i fynd a\u0302 chi i fideo YouTube drwy gopi\u0308o URL eich fideo o YouTube a\u2019i ludo yn yr un ffordd."}, {"text_idx": "#000017", "text": "Awgrym 9: Ychwanegu blychau ticio"}, {"text_idx": "#000018", "text": "Gall hwn fod yn ddefnyddiol iawn os ydych yn defnyddio Excel ar gyfer rheoli prosiectau, dibenion trefniadol neu i ddangos canlyniad cadarnhaol yn weledol mewn set ddata neu mewn ymateb i gwestiwn. Er mwyn ychwanegu blwch ticio:"}, {"text_idx": "#000019", "text": "Dewiswch Mewnosod a dewiswch eich eicon ticio"}, {"text_idx": "#000020", "text": "Mae\u2019r nodwedd hon yn caniata\u0301u ichi gyfrif nifer y celloedd sy\u2019n bodloni meini prawf penodol a osodwyd gennych, er enghraifft nifer o weithiau y mae swydd benodol yn ymddangos mewn rhestr o bobl."}, {"text_idx": "#000021", "text": "Mewn cell wag teipiwch =COUNTIF( ac yna naill ai teipio\u2019r amrediad celloedd rydych chi am edrych ynddynt neu drwy ddewis a llusgo dros y celloedd a ddymunir\nYna teipiwch y cymal, rhif neu nod allweddol yr ydych chi\u2019n chwilio amdano mewn dyfynodau dwbl a chau\u2019r cromfachau (nid yw\u2019r nodwedd hon yn sensitif i lythrennau felly nid oes angen i chi boeni am ddefnyddio prif lythrennau neu beidio ar gyfer chwilio am eiriau) \u2013 e.e. =COUNTIF(A3:A25, \u201cMeddyg\u201d)\nYna pwyswch y fysell Enter"}, {"text_idx": "#000023", "text": "Leave a Comment Diddymu ymateb"}, {"text_idx": "#000024", "text": "Ni fydd eich cyfeiriad e-bost yn cael ei gyhoeddi. Mae'r meysydd gofynnol yn cael eu marcio *"}, {"text_idx": "#000025", "text": "Cadw fy enw, e-bost a gwefan o fewn y porwr hwn ar gyfer y tro nesaf fyddai'n gadael sylw."}, {"text_idx": "#000026", "text": "Notify me of follow-up comments by email."}, {"text_idx": "#000027", "text": "Notify me of new posts by email."}, {"text_idx": "#000029", "text": "Tanysgrifiwch i'r blog drwy e-bost\nTeipiwch eich cyfeiriad e-bost isod i danysgrifio i'r blog hwn er mwyn derbyn hysbysiadau drwy e-bost am gyhoeddiadau newydd ar y blog."}, {"text_idx": "#000030", "text": "Tanysgrifiwch i'r blog drwy e-bost"}, {"text_idx": "#000031", "text": "Teipiwch eich cyfeiriad e-bost isod i danysgrifio i'r blog hwn er mwyn derbyn hysbysiadau drwy e-bost am gyhoeddiadau newydd ar y blog."}, {"text_idx": "#000034", "text": "Creu, datrys problemau ac arloesi digidol\nCyfathrebu, cydweithredu a chyfranogiad digidol\nLlythrennedd gwybodaeth, data a chyfryngau"}]